ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

1.1 วิสัยทัศน์ พันธกิจ เป้าหมายของบริษัท

วิสัยทัศน์

บริษัท แมกซ์ เมทัล คอร์ปอเรชั่น จำกัด (มหาชน)
จะเป็นผู้ดำเนินการจัดหาและจำหน่ายเหล็กคุณภาพทุกประเภทเพื่อตอบสนองความต้องการของลูกค้าอย่างมีประสิทธิภาพ
และทันเวลา

พันธกิจ 

บริษัท แมกซ์ เมทัล คอร์ปอเรชั่น จำกัด (มหาชน)
จะดำเนินการบริหารธุรกิจของบริษัทด้วยการยึดมั่นตามหลัก ธรรมาภิบาล
และความรับผิดชอบต่อชุมชน สังคมและสิ่งแวดล้อม

กลยุทธ์

บริษัท แมกซ์ เมทัล คอร์ปอเรชั่น จำกัด (มหาชน) ได้กำหนดกลยุทธ์ในการดำเนินการดังนี้

1.  บริษัทมีความมุ่งมั่นที่จะจัดหาและจำหน่ายเหล็กที่มีคุณภาพในราคาที่เป็นธรรมสมเหตุสมผล
    เพื่อประโยชน์สูงสุดแก่ลูกค้า

2.  บริษัทมีความมุ่งมั่นที่จะเพิ่มบริการและผลิตภัณฑ์ที่เกี่ยวข้องให้มีความหลากหลายเพื่อสนองความต้องการของลูกค้าให้มากที่สุด

3.  บริษัทมีความมุ่งมั่นที่จะดำเนินการจัดหาธุรกิจอื่นๆ
    เพื่อสร้างรายได้และประโยชน์สูงสุดให้กับบริษัทและผู้มีส่วนได้เสียของบริษัท

1.2 ความเป็นมาและการเปลี่ยนแปลงและพัฒนาการที่สำคัญ

บริษัท แมกซ์ เมทัล คอร์ปอเรชั่น จำกัด (มหาชน) เดิมชื่อ บริษัท อะโกร อินดัสเตรียล
แมชชีนเนอรี่ จำกัด (มหาชน) ชื่อเดิมเมื่อครั้งจัดตั้งบริษัทเมื่อวันที่ 30 สิงหาคม 2534 ชื่อ บริษัท
ไทยเอนจิน เมนูแฟ็คเจอริ่ง จำกัด บริษัทแปรสภาพเป็นบริษัทมหาชน เมื่อวันที่ 22 พฤษภาคม 2538
และเข้าจดทะเบียนในตลาดหลักทรัพย์แห่งประเทศไทยในปี 2539
โดยหุ้นสามัญของบริษัทเริ่มทำการซื้อขายในตลาดหลักทรัพย์แห่งประเทศไทยเป็นวันแรกเมื่อวันที่ 9
กุมภาพันธ์ 2539 เดิมบริษัทดำเนินธุรกิจผลิตและจำหน่ายเครื่องยนต์ดีเซลขนาดเล็ก
ชิ้นส่วนหลักที่ใช้ประกอบเครื่องยนต์ รวมทั้งอะไหล่ที่ใช้ในอุตสาหกรรมเครื่องจักรกลการเกษตร
รวมถึงจำหน่ายรถแทรกเตอร์ที่ใช้ในการเกษตร สำนักงานใหญ่และโรงงานตั้งอยู่เลขที่ 480 หมู่ 1
ถนนบ้านค่าย - บ้านบึง ตำบลละหาร อำเภอปลวกแดง จังหวัดระยอง
ซึ่งในอดีตบริษัทเป็นผู้ผลิตเครื่องยนต์ดีเซลขนาดเล็กภายใต้ยี่ห้อ “มิตซูบิชิ”
โดยทำสัญญาเป็นตัวแทนผลิตและจำหน่ายกับ MITSUBISHI HEAVY INDUSTRIES LTD. (“MHI”)
ภายหลังจากสัญญาตัวแทนดังกล่าวสิ้นสุดลงในวันที่ 31 ธันวาคม 2539
บริษัทจึงทำการผลิตและจำหน่ายเครื่องยนต์ดีเซลขนาดเล็กภายใต้เครื่องหมายการค้า “AMAC
สิงห์คะนองนา” แทน นอกจากนี้ ในปี 2549 บริษัทยังได้รับแต่งตั้งจาก ISEKI & CO., LTD.
ให้เป็นตัวแทนจำหน่ายรถแทรคเตอร์ยี่ห้อ ISEKI
โดยเริ่มมีรายได้จากการจำหน่ายรถแทรคเตอร์ตั้งแต่ช่วงไตรมาส 4 ปี 2549 เป็นต้นมา

ผลของวิกฤตเศรษฐกิจในปี 2540 บริษัทได้เข้าสู่กระบวนการฟื้นฟูกิจการเมื่อวันที่ 21 เมษายน
2543 และดำเนินการตามแผนฟื้นฟูกิจการฉบับแก้ไขลงวันที่ 4 สิงหาคม 2548 โดยเมื่อวันที่ 20
ธันวาคม 2549
ผู้บริหารแผนได้ยื่นคำร้องต่อศาลล้มละลายกลางขอให้ศาลสั่งยกเลิกการฟื้นฟูกิจการจากการที่สามารถปฏิบัติตามแผนได้เป็นผลสำเร็จ
ซึ่งศาลล้มละลายกลางได้มีคำสั่งให้ยกเลิกการฟื้นฟูกิจการของบริษัท เมื่อวันที่ 15 มีนาคม 2550
โดยในระหว่างการดำเนินการตามแผนฟื้นฟูกิจการ
บริษัทได้รับการปลดหนี้และภาระผูกพันในทรัพย์สินทั้งหมด
และมีการลดและเพิ่มทุนจดทะเบียนหลายครั้ง โดย ณ
วันพ้นออกจากกระบวนการฟื้นฟูกิจการบริษัทมีทุนจดทะเบียนและทุนชำระแล้วจำนวนรวมทั้งสิ้น
206,315,801 บาท มูลค่าที่ตราไว้หุ้นละ 1 บาท

ภายหลังจากบริษัทได้พ้นออกจากกระบวนการฟื้นฟูกิจการแล้ว
ตลาดหลักทรัพย์แห่งประเทศไทยได้อนุญาตให้หลักทรัพย์ของบริษัทกลับเข้าทำการซื้อขายในกระดานหลัก
ในกลุ่มสินค้าอุตสาหกรรม หมวดธุรกิจวัสดุอุตสาหกรรมและเครื่องจักร นับแต่วันที่ 29 พฤษภาคม
2551 เป็นต้นมา

บริษัทได้รับอนุมัติจากที่ประชุมสามัญผู้ถือหุ้นประจำปี 2552
ให้ขยายการดำเนินธุรกิจของบริษัทสู่ธุรกิจค้าเหล็ก โดยออกหุ้นเพิ่มทุนจำนวน 336 ล้านหุ้น
มูลค่าที่ตราไว้ 1 บาทต่อหุ้น เสนอขายให้กับบุคคลแบบเฉพาะเจาะจงที่ราคา 0.30 บาทต่อหุ้น
ซึ่งบริษัทสามารถจำหน่ายหุ้นได้จำนวน 252 ล้านหุ้น ได้รับเงินทุนจำนวน 75.6 ล้านบาท
และมีหุ้นคงเหลือจากการเสนอขายจำนวน 84 ล้านหุ้น
ทุนจดทะเบียนและทุนชำระแล้วของบริษัทภายหลังจากการเสนอขายหุ้นดังกล่าวเพิ่มจำนวนเป็น
542,315,801 หุ้น และ 458,315,801 หุ้น มูลค่าที่ตราไว้หุ้นละ 1 บาท ตามลำดับ
โดยบริษัทนำเงินทุนที่ได้รับใช้หมุนเวียนในการดำเนินธุรกิจค้าเหล็กของบริษัทซึ่งเริ่มดำเนินการเชิงพาณิชย์
นับแต่เดือนพฤศจิกายน 2552 เป็นต้นมา

ด้านธุรกิจเครื่องจักรกลการเกษตรของบริษัทที่ประสบปัญหาและได้รับผลกระทบจากภาวะเศรษฐกิจ
รวมถึงนโยบายด้านการตลาดของคู่แข่งรายสำคัญ ส่งผลให้ยอดขายและกำไรในปี 2552
ลดจำนวนลง โดยบริษัทได้พิจารณาหยุดสายงานประกอบเป็นการชั่วคราวนับแต่เดือนกันยายน 2552
และหยุดสายการผลิตทั้งระบบเป็นการชั่วคราว รวมถึงเลิกจ้างพนักงานทั้งหมด นับแต่เดือนธันวาคม
2552 ภายหลังได้ประเมินสถานการณ์และปัจจัยแวดล้อมที่เกี่ยวข้องแล้ว
ที่ประชุมคณะกรรมการบริษัทในเดือนกุมภาพันธ์ 2553
ได้มีมติหยุดดำเนินธุรกิจในส่วนเครื่องจักรกลการเกษตร และยกเลิกการดำเนินการในบริษัท เอแมค
พลัส จำกัด ที่เดิมจะจัดตั้งขึ้นเป็นบริษัทย่อยเพื่อรองรับธุรกรรมการค้าเครื่องจักรกลการเกษตร

ที่ประชุมสามัญผู้ถือหุ้นประจำปี 2553 ได้อนุมัติให้เปลี่ยนชื่อและตราประทับของบริษัท เป็น บริษัท
แมกซ์ เมทัล คอร์ปอเรชั่น จำกัด (มหาชน) โดยมีชื่อภาษาอังกฤษว่า MAX METAL CORPORATION
PUBLIC COMPANY LIMITED และเปลี่ยนชื่อย่อที่ใช้ในการซื้อขายหลักทรัพย์ของบริษัทจาก AMAC
เป็น MAX
รวมถึงแก้ไขเพิ่มเติมวัตถุประสงค์ของบริษัทเพื่อรองรับการดำเนินธุรกิจเหล็กของบริษัทและแก้ไขสัดส่วนการถือครองหุ้นของคนต่างด้าวจาก
ไม่เกิน 30% เป็นไม่เกิน 49% นอกจากนี้ ที่ประชุมวิสามัญผู้ถือหุ้น ครั้งที่ 1/2553
ยังมีมติอนุมัติให้ดำเนินการลดทุนจดทะเบียนบริษัทจาก 542,315,801 บาท เป็น 458,315,801
บาท มูลค่าที่ตราไว้หุ้นละ 1 บาท โดยตัดหุ้นที่ยังมิได้นำออกจำหน่าย
และเพิ่มทุนจดทะเบียนของบริษัทจาก 458,315,801 บาท เป็น 1,833,263,204 บาท
มูลค่าที่ตราไว้หุ้นละ 1 บาท และให้ออกและเสนอขายหุ้นสามัญเพิ่มทุนจำนวน 1,374,947,403 หุ้น
มูลค่าที่ตราไว้หุ้นละ 1 บาท ให้กับผู้ถือหุ้นเดิมของบริษัทในอัตราส่วน 1 หุ้นเดิมต่อ 3 หุ้นใหม่
ที่ราคาเสนอขาย 0.09 บาทต่อหุ้น โดยการเสนอขายหุ้นเพิ่มทุนครั้งนี้
ทำให้บริษัทมีปริมาณเงินทุนหมุนเวียนสำหรับใช้ในการดำเนินกิจการเพิ่มขึ้นอีกจำนวน 123.745
ล้านบาท รวมกับเงินทุนที่ได้รับจากการเพิ่มทุนครั้งก่อน
บริษัทจะมีเงินทุนหมุนเวียนในการดำเนินธุรกิจรวมประมาณ 200 ล้านบาท
ทำให้บริษัทมีความคล่องตัวและเป็นที่คาดหมายว่าน่าจะสามารถสร้างอัตราผลตอบแทนได้เพิ่มขึ้นตามลำดับต่อไป

ปี 2554 เดือนกันยายน บริษัทได้จัดตั้งบริษัทย่อยที่ถือหุ้นโดยบริษัทประมาณร้อยละ 100 ในนาม
บริษัท เอ็มเอสพี เมทัล จำกัด ด้วยทุนจดทะเบียนจำนวน 200 ล้านบาท ทุนชำระแล้ว ณ
วันจัดตั้งร้อยละ 25 จำนวน 50 ล้านบาท แบ่งเป็นหุ้นสามัญจำนวน 20 ล้านหุ้น มูลค่าที่ตราไว้หุ้นละ
10 บาท เพื่อรองรับการขยายธุรกิจในเชิงลึกของบริษัท (สถานะปัจจุบัน : ทุนจดทะเบียน 200
ล้านบาท ทุนชำระแล้ว 160 ล้านบาท) ด้านส่วนงานที่ยกเลิก
บริษัทได้ทยอยจำหน่ายทรัพย์สินที่ไม่ได้ใช้งานออกไป

ปี 2557 ที่ประชุมสามัญผู้ถือหุ้นประจำปี 2557
มีมติอนุมัติยกเลิกการจัดสรรหุ้นสามัญเพิ่มทุนที่ออกและเสนอขายแก่ผู้ถือหุ้นเดิมของบริษัท
และบุคคลในวงจำกัด จำนวนรวมทั้งสิ้น 2,166,736,796 หุ้น
ตามที่ได้รับอนุมัติจากที่ประชุมสามัญผู้ถือหุ้นประจำปี 2556
อนุมัติจัดสรรหุ้นสามัญเพิ่มทุนของบริษัทจำนวนไม่เกิน 23,142,857,144 หุ้น มูลค่าที่ตราไว้หุ้นละ 1
บาท ให้แก่บุคคลในวงจำกัด จำนวนไม่เกิน 18,000,000,000 หุ้น
และจัดสรรหุ้นสามัญเพิ่มทุนจำนวนไม่เกิน 5,142,857,144 หุ้น
เพื่อรองรับการใช้สิทธิตามใบสำคัญแสดงสิทธิ
อนุมัติการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัทจำนวนไม่เกิน
5,142,857,144 หน่วย เพื่อจัดสรรให้แก่บุคคลในวงจำกัด
ซึ่งโครงสร้างผู้ถือหุ้นรายใหญ่ภายหลังการเพิ่มทุนให้กับบุคคลในวงจำกัด มีการเปลี่ยนแปลงดังนี้

+------------------------------+------------+-----+------------+------+
| รายชื่อผู้ถือหุ้น                   | ณ          |     | ภ          |      |
|                              | วันป        |     | ายหลังการจัด |      |
|                              | ิดสมุดทะเบียน |     | สรรหุ้นเพิ่มทุน |      |
|                              | (วันที่ 2     |     | (PP)       |      |
|                              | พ.ค. 2557) |     |            |      |
+------------------------------+------------+-----+------------+------+
|                              | จำนวนหุ้น    | ร้อ  | จำนวนหุ้น    | ร    |
|                              |            | ยละ |            | ้อยละ |
+------------------------------+------------+-----+------------+------+
| 1.  นายชำนิ จันทร์ฉาย           | 1          | 5   | 1          | 0.50 |
|                              | 00,020,000 | .45 | 00,020,000 |      |
+------------------------------+------------+-----+------------+------+
| 2.  บริษัท ไทยเอ็นวีดีอาร์ จำกัด    | 83,698,830 | 4   | 83,698,830 | 0.42 |
|                              |            | .56 |            |      |
+------------------------------+------------+-----+------------+------+
| 3.  นายศักรพล ฉัตรมงคลเลิศ      | 82,000,000 | 4   | 82,000,000 | 0.41 |
|                              |            | .47 |            |      |
+------------------------------+------------+-----+------------+------+
| 4.  นายเมธา รังสิยาวรานนท์      | 78,400,000 | 4   | 78,400,000 | 0.39 |
|                              |            | .28 |            |      |
+------------------------------+------------+-----+------------+------+
| 5.  กลุ่มนางสาววิยะดา อิทธิวิทยาธร | 1          | 8   | 1          | 0.78 |
|                              | 56,552,400 | .54 | 56,552,400 |      |
+------------------------------+------------+-----+------------+------+
|   5.1 นางสาววิยะดา อิทธิวิทยาธร  | 78,300,000 | 4   | 78,300,000 | 0.39 |
|                              |            | .27 |            |      |
+------------------------------+------------+-----+------------+------+
|   5.2 นางสาวกาญจนา อิทธิวิทยาธร | 78,252,400 | 4   | 78,252,400 | 0.39 |
|                              |            | .27 |            |      |
+------------------------------+------------+-----+------------+------+
| 6.  นายสิริวัฒน์ โตวชิรกุล         | 60,225,200 | 3   | 60,225,200 | 0.30 |
|                              |            | .28 |            |      |
+------------------------------+------------+-----+------------+------+
| 7.  นายภูวรา ธนกุลราเชนทร์      | 57,991,000 | 3   | 57,991,000 | 0.29 |
|                              |            | .16 |            |      |
+------------------------------+------------+-----+------------+------+
| 8.  นางสาวโสพิศ ภูสนาม         | 55,000,000 | 3   | 55,000,000 | 0.27 |
|                              |            | .00 |            |      |
+------------------------------+------------+-----+------------+------+
| 9.  กลุ่มนางสาวเบ็ญจมาศ แปงคำ   | 1          | 5   | 1          | 0.52 |
|                              | 03,800,000 | .66 | 03,800,000 |      |
+------------------------------+------------+-----+------------+------+
|   9.1 นางสาวเบ็ญจมาศ แปงคำ    | 52,000,000 | 2   | 52,000,000 | 0.26 |
|                              |            | .84 |            |      |
+------------------------------+------------+-----+------------+------+
|   9.2 นางสาวอำพันธ์ แปงคำ      | 51,800,000 | 2   | 51,800,000 | 0.26 |
|                              |            | .82 |            |      |
+------------------------------+------------+-----+------------+------+
| 10. นายขันธ์พลร์ ซื่อภาคย์         | 44,000,500 | 2   | 44,000,500 | 0.22 |
|                              |            | .40 |            |      |
+------------------------------+------------+-----+------------+------+
|   รวม 10 ลำดับแรก             | 8          | 44  | 8          | 4.15 |
|                              | 21,687,930 | .80 | 21,687,930 |      |
+------------------------------+------------+-----+------------+------+
| 11. ผู้ถือหุ้นรายอื่นๆ (จำนวน 2,302 | 1,0        | 55  | 1,0        | 5.10 |
|     ราย)                     | 11,575,274 | .20 | 11,575,274 |      |
+------------------------------+------------+-----+------------+------+
|                              |            |     |            |      |
+------------------------------+------------+-----+------------+------+
|   รายชื่อผู้ถือหุ้น                 | ณ          |     | ภ          |      |
|                              | วันป        |     | ายหลังการจัด |      |
|                              | ิดสมุดทะเบียน |     | สรรหุ้นเพิ่มทุน |      |
|                              | (วันที่ 2     |     | (PP)       |      |
|                              | พ.ค. 2557) |     |            |      |
+------------------------------+------------+-----+------------+------+
|                              | จำนวนหุ้น    | ร้อ  | จำนวนหุ้น    | ร    |
|                              |            | ยละ |            | ้อยละ |
+------------------------------+------------+-----+------------+------+
| รายชื่อผู้ที่ได้รับการจัดสรรหุ้น PP     |            |     |            |      |
| จำนวน 18,000,000,000 หุ้น      |            |     |            |      |
+------------------------------+------------+-----+------------+------+
| 1.  นายขจรศิษฐ์ สิ่งสรรเสริญ      | -          | -   | 12,0       | 6    |
|                              |            |     | 00,000,000 | 0.50 |
+------------------------------+------------+-----+------------+------+
| 2. นายอนุกูล บุญทิพย์             | -          | -   | 4,0        | 2    |
|                              |            |     | 00,000,000 | 0.17 |
+------------------------------+------------+-----+------------+------+
| 3. นายสุทธิพจน์ อริยสุทธิวงศ์       | -          | -   | 2,0        | 1    |
|                              |            |     | 00,000,000 | 0.08 |
+------------------------------+------------+-----+------------+------+
| รวมจำนวนหุ้นทั้งหมด              | 1,8        | 100 | 19,8       | 10   |
|                              | 33,263,204 | .00 | 33,263,204 | 0.00 |
+------------------------------+------------+-----+------------+------+

และเมื่อเดือนธันวาคม ที่ประชุมคณะกรรมการบริษัทครั้งที่ 10/2557
มีมติอนุมัติการจัดตั้งบริษัทย่อยที่ถือหุ้นโดยบริษัทประมาณร้อยละ 100 ในนามบริษัท ไซมิสทริค จำกัด
ด้วยทุนจดทะเบียนจำนวน 1 ล้านบาท
เพื่อประกอบธุรกิจเกี่ยวกับระบบไฟฟ้าพลังงานหมุนเวียนทุกประเภท ได้แก่ พลังงานแสงอาทิตย์
พลังงานลม พลังงานจากการเผาไหม้ วัสดุจากการเกษตร พลังงานจากขยะ พลังงานน้ำ เป็นต้น
ซึ่งปัจจุบันสถานะของโครงการอยู่ระหว่างการศึกษาความเป็นไปได้ของโครงการโรงไฟฟ้า
และที่ประชุมวิสามัญผู้ถือหุ้นครั้งที่ 1/2557 มีมติอนุมัติเรื่องที่สำคัญดังต่อไปนี้

1) อนุมัติการเพิ่มทุนจดทะเบียนของบริษัทอีกจำนวน 1,983,326,320 หุ้น มูลค่าที่ตราไว้หุ้นละ 1
บาท จากทุนจดทะเบียนเดิมจำนวน 24,976,120,348 บาท เป็นจำนวน 26,959,446,668 บาท

2) อนุมัติการจัดสรรหุ้นสามัญเพิ่มทุนของบริษัทจำนวนไม่เกิน 1,983,326,320 หุ้น
มูลค่าที่ตราไว้หุ้นละ 1 บาทให้แก่ผู้ถือหุ้นเดิมตามสัดส่วนที่ผู้ถือหุ้นแต่ละรายถืออยู่
และจัดสรรและเสนอขายหุ้นที่เหลือดังกล่าวให้แก่นักลงทุนในวงจำกัด

เหตุการณ์สำคัญในปี 2558

มกราคม ที่ประชุมคณะกรรมการบริษัทครั้งที่ 1/2558 มีมติอนุมัติแต่งตั้งนายขจรศิษฐ์ สิ่งสรรเสริญ
เข้าดำรงตำแหน่งกรรมการบริษัทแทนนายพันธ์เทพ อาสนิททอง ที่ลาออกจากตำแหน่ง
โดยมีผลตั้งแต่วันที่ 9 มกราคม 2558 เป็นต้นไป

กุมภาพันธ์ จัดตั้งบริษัท วีพีเอ็น แอนด์ ไซมิสทริค จำกัด โดยการถือหุ้นผ่านบริษัท ไซมิสทริค จำกัด
ซึ่งเป็นบริษัทย่อยของบริษัท ในสัดส่วนร้อยละ 51
เพื่อประกอบธุรกิจเกี่ยวกับระบบไฟฟ้าพลังงานหมุนเวียน ประเภทพลังงานจากขยะ

มีนาคม ที่ประชุมคณะกรรมการบริษัทครั้งที่ 3/2558 มีมติอนุมัติแต่งตั้งนายขจรศิษฐ์ สิ่งสรรเสริญ
เป็นประธานเจ้าหน้าที่บริหารของบริษัท และเปลี่ยนแปลงอำนาจกรรมการ จากเดิม “นายชำนิ
จันทร์ฉาย หรือ นายสมยศ นาคมั่น หรือ นายสมยศ วงษ์ทองสาลี
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท” เป็น “นายขจรศิษฐ์
สิ่งสรรเสริญ หรือ นายสมยศ นาคมั่น หรือ นายสมยศ วงษ์ทองสาลี
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท

เมษายน ที่ประชุมสามัญผู้ถือหุ้นประจำปี 2558
มีมติรับทราบการเลื่อนเข้าลงทุนในธุรกิจอสังหาริมทรัพย์
และเพิ่มเติมวัตถุประสงค์การใช้เงินเพิ่มทุน,
อนุมัติยกเลิกการจัดสรรหุ้นสามัญเพิ่มทุนที่ออกเสนอขายแก่ผู้ถือหุ้นเดิมของบริษัทให้แก่บุคคลในวงจำกัด
จำนวนรวมทั้งสิ้น 1,983,049,077 หุ้น ตามที่ได้รับอนุมัติจากที่ประชุมวิสามัญผู้ถือหุ้นครั้งที่ 1/2557
เมื่อวันที่ 23 ธันวาคม 2557 และอนุมัติลดทุนจดทะเบียนของบริษัท จำนวน 1,983,049,077
หุ้นมูลค่าหุ้นที่ตราไว้หุ้นละ 1 บาท จากเดิมทุนจดทะเบียน 26,959,446,668 บาท เป็น
24,976,397,591 บาท โดยการตัดหุ้นที่ยังไม่ได้ออกจำหน่ายของบริษัท

พฤศจิกายน ที่ประชุมคณะกรรมการบริษัทครั้งที่ 11/2558 รับทราบการลาออกของนายชำนิ
จันทร์ฉายจากตำแหน่งกรรมการและประธานกรรมการบริษัท และการลาออกของนายสิริวัฒน์
โตวชิรกุล จากตำแหน่งกรรมการ และมีมติอนุมัติแต่งตั้งนายขจรศิษฐ์ สิ่งสรรเสริญ
ดำรงตำแหน่งรักษาการประธานกรรมการ และแต่งตั้งนายชลนที โสภาค
เข้าเป็นกรรมการแทนนายสิริวัฒน์ โตวชิรกุล

เหตุการณ์สำคัญในปี 2559

กุมภาพันธ์ ที่ประชุมคณะกรรมการบริษัทครั้งที่ 1/2559 มีมติแต่งตั้งนายพงษ์ดิษฐ พจนา
เป็นกรรมการและประธานกรรมการแทนนายชำนิ จันทร์ฉาย และที่ประชุมคณะกรรมการบริษัทครั้งที่
2/2559 รับทราบการลาออกของนายสมยศ วงษ์ทองสาลี และมีมติอนุมัติแต่งตั้งนายอนุพงษ์
ทวีสิทธิกุลลาภเข้าเป็นกรรมการแทนนายสมยศ วงษ์ทองสาลี และเปลี่ยนแปลงอำนาจกรรมการ
จากเดิม “นายขจรศิษฐ์ สิ่งสรรเสริญ หรือ นายสมยศ นาคมั่น หรือ นายสมยศ วงษ์ทองสาลี
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท” เป็น “นายขจรศิษฐ์
สิ่งสรรเสริญ และ นายสมยศ นาคมั่น ลงลายมือชื่อร่วมกันและประทับตราสำคัญของบริษัท

3.  โครงสร้างการถือหุ้นของบริษัท และบริษัทย่อย

ณ วันที่ 31 ธันวาคม 2558 บริษัทมีบริษัทย่อย จำนวน 3 บริษัท ดังนี้

1.  บริษัท เอ็มเอสพี เมทัล จำกัด ดำเนินธุรกิจจัดหา และจำหน่ายผลิตภัณฑ์เหล็ก
    เหล็กแปรรูปทุกชนิด และวัสดุอุปกรณ์ที่ใช้สำหรับผลิตภัณฑ์เหล็กและการผลิตเหล็ก

2.  บริษัท ไซมิสทริค จำกัด ประกอบธุรกิจเกี่ยวกับระบบไฟฟ้าพลังงานหมุนเวียนทุกประเภท
    ได้แก่พลังงานแสงอาทิตย์ พลังงานลม พลังงานจากการเผาไหม้ วัสดุจากการเกษตร
    พลังงานน้ำ เป็นต้น (จดทะเบียนจัดตั้งบริษัท เมื่อวันที่ 12 มกราคม 2558)

3.  บริษัท วีพีเอ็น แอนด์ ไซมิสทริค จำกัด ประกอบธุรกิจเกี่ยวกับระบบไฟฟ้าพลังงานหมุนเวียน
    ประเภทพลังงานจากขยะ (จดทะเบียนจัดตั้งบริษัท เมื่อวันที่ 4 กุมภาพันธ์ 2558)

ณ วันที่ 31 ธันวาคม 2558 บริษัทมีโครงสร้างการถือหุ้นในบริษัทย่อย ดังนี้

หมายเหตุ *บริษัท วีพีเอ็น คอลเล็คชั่นส์ จำกัด
ประกอบธุรกิจให้บริการกำจัดสิ่งปฏิกูลและขยะมูลฝอย โดยมีทุนจดทะเบียนจำนวน 120,000,000
บาท มีกรรมการ 1 ท่าน คือ นางวรรณี ลิทองกุล ซึ่งไม่ได้เป็นบุคคลที่เกี่ยวข้องกับบริษัท

1.4 ความสัมพันธ์กับกลุ่มธุรกิจของผู้ถือหุ้นใหญ่

นายขจรศิษฐ์ สิ่งสรรเสริญ ซึ่งเป็นผู้ถือหุ้นรายใหญ่ของบริษัท ได้เข้าเป็นกรรมการของบริษัทเมื่อวันที่
9 มกราคม 2558 และเข้าดำรงตำแหน่งประธานเจ้าหน้าที่บริหาร เมื่อวันที่ 16 มีนาคม 2558
และนายขจรศิษฐ์ สิ่งสรรเสริญ เป็นประธานกรรมการของบริษัท ไซมิส แอสเสท จำกัด
ประกอบธุรกิจเกี่ยวกับอสังหาริมทรัพย์ ซึ่งบริษัทได้เช่าพื้นที่ของอาคารไซมิส ราชครู
เป็นที่ตั้งสำนักงานใหญ่ของบริษัท เมื่อวันที่ 1 เมษายน 2558 โดยมีอัตราค่าเช่าเป็นอัตราปกติทั่วไป

2. ลักษณะการประกอบธุรกิจ

2.1. ภาพรวมและลักษณะการประกอบธุรกิจ

บริษัท แมกซ์ เมทัล คอร์ปอเรชั่น จำกัด (มหาชน) ประกอบธุรกิจ จำหน่ายผลิตภัณฑ์เหล็ก
เหล็กแปรรูปทุกชนิด และวัสดุอุปกรณ์ที่ใช้สำหรับผลิตภัณฑ์เหล็กและการผลิตเหล็ก

2.1.1 โครงสร้างกลุ่มบริษัท

  ณ วันที่ 31 ธันวาคม 2558 บริษัท มีบริษัทย่อย 3 แห่ง ตามรายละเอียดดังนี้

+-----------------------+------------------------+----------+----------+
| ชื่อบริษัท                | ประเภทกิจการ            | อัตราร้อยล | จัดตั้งขึ้น   |
|                       |                        | ะการลงทุน | ในประเทศ |
+-----------------------+------------------------+----------+----------+
| 1.  บริษัท เอ็มเอสพี เมทัล | การจ                   | 100      | ไทย      |
|     จำกัด              | ัดหาและจำหน่ายผลิตภัณฑ์เหล็ก |          |          |
+-----------------------+------------------------+----------+----------+
| 2.  บริษัท ไซมิสทริค จำกัด | ธุรกิจเกี่ยวกับระบบไฟฟ      | 100      | ไทย      |
|                       | ้าพลังงานหมุนเวียนทุกประเภท |          |          |
|                       | ได้แก่พลังงานแสงอาทิตย์     |          |          |
|                       | พลังงานลม               |          |          |
|                       | พลังงานจากการเผาไหม้     |          |          |
|                       | วัสดุจ                   |          |          |
|                       | ากการเกษตรพลังงานจากขยะ |          |          |
|                       | พลังงานน้ำ เป็นต้น         |          |          |
+-----------------------+------------------------+----------+----------+
| 3.  บริษัท วีพีเอ็น แอนด์   | ประกอบธุรกิจเกี่ยวก        | 51       | ไทย      |
|     ไซมิสทริค จำกัด      | ับระบบไฟฟ้าพลังงานหมุนเวียน |          |          |
|                       | ประเภทพลังงานจากขยะ     |          |          |
+-----------------------+------------------------+----------+----------+

2.1.2 ลักษณะการประกอบธุรกิจ

บริษัทเริ่มดำเนินธุรกิจค้าเหล็กนับแต่กลางไตรมาส 4/2552 เป็นต้นมา
ธุรกรรมส่วนใหญ่เป็นลักษณะซื้อมา-ขายไป ดังนั้น
ผลิตภัณฑ์เหล็กที่จำหน่ายจึงมีความหลากหลายขึ้นอยู่กับความต้องการของลูกค้า ราคา
และความสามารถในการจัดหาผลิตภัณฑ์ของบริษัท
หากพิจารณาจำแนกผลิตภัณฑ์ตามลักษณะการใช้งานอาจแบ่งออกได้เป็น 4 กลุ่มหลัก ได้แก่

1.  กลุ่มวัตถุดิบ ได้แก่ เศษเหล็ก (Scrap) เหล็กดิบ (Pig Iron) และเหล็กแท่ง (Ingot)

2.  กลุ่มผลิตภัณฑ์เหล็กกึ่งสำเร็จรูป (Semi-finished product) เช่น บิลเลต (Billet)
    สแลบ (slab) รวมถึง เหล็กรีดร้อน/รีดเย็นชนิดม้วน (Hot/Cold Rolled Coil)

3.  กลุ่มผลิตภัณฑ์เหล็กสำเร็จรูป (Finished product) ได้แก่ เหล็กโครงสร้าง เช่น
    เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ
    ฯลฯ และ

4.  กลุ่มวัสดุอุปกรณ์ที่ใช้ในสำหรับเหล็กและที่ใช้ในโรงงานผลิตเหล็ก

ในปี 2556
บริษัทได้รับผลกระทบจากการหยุดผลิตของโรงงานผู้ผลิตเหล็กหยุดต่อเนื่องมาจนถึงไตรมาสที่ 1 ปี
2556 กอปรกับภาวะที่มีการนำเข้าสินค้าสำเร็จรูปจากต่างประเทศเข้ามาทุ่มตลาดภายในประเทศ
ดังนั้นจากผลกระทบทั้งภายในและภายนอกประเทศทำให้รายได้หลักของบริษัทมีเพียงกลุ่มวัตถุดิบ
และกลุ่มผลิตภัณฑ์เหล็กกึ่งสำเร็จรูป ส่งผลให้โครงสร้างรายได้ของบริษัทบริษัทลดลง

ในปี 2557 บริษัทมีรายได้จากการขาย 170.42 ล้านบาท ซึ่งเพิ่มขึ้นจากปี 2556 จำนวน 74.24
ล้านบาท อันเป็นผลมาจากบริษัทดำเนินการจัดหาผลิตภัณฑ์จากผู้ผลิตรายอื่น ๆ
เพื่อทดแทนจากการที่ผู้ผลิตรายใหญ่ส่งสินค้าได้ในปริมาณที่ลดลง
กอปรกับบริษัทมุ่งเน้นการขายสินค้าประเภทเหล็กกึ่งสำเร็จรูป (Semi-finished product)
มากขึ้น เนื่องจากมีราคาขายที่สูงกว่ากลุ่มวัตถุดิบ

ในปี 2558 บริษัทมีรายได้จากการขาย 61.44 ล้านบาท
ส่วนใหญ่เป็นการขายเหล็กเส้นให้กับบริษัทที่เป็นผู้รับเหมาก่อสร้างเป็นหลัก
เพื่อลดความเสี่ยงที่เกิดจากการภาคอุตสาหกรรมโดยรวม ดังนั้น จึงทำให้รายได้จากการขายในปี
2558 ลดลงเมื่อเทียบกับปีก่อน ซึ่งมีรายละเอียดดังนี้

(หน่วย: ล้านบาท)

  ------------------------ -------- --------- -------- --------- -------- ---------
  ผลิตภัณฑ์                   ปี 2558             ปี 2557             ปี 2556   

                           มูลค่า     %         มูลค่า     %         มูลค่า     %

  กลุ่มวัตถุดิบ                 -        -         -        -         41.52    43.17%

  กลุ่มผลิตภัณฑ์เหล็กกึ่งสำเร็จรูป   61.44    100.00%   170.42   100.00%   54.66    56.83%

  รวมทั้งหมด                 61.44    100.00%   170.42   100.00%   96.18    100.00%
  ------------------------ -------- --------- -------- --------- -------- ---------

ที่มา : งบการเงินประจำปี 2558 ของบริษัท

2.2. โครงสร้างรายได้

รายได้หลักของบริษัทและบริษัทย่อยคือ รายได้จากธุรกิจเหล็ก
ภาพรวมโครงสร้างรายได้ของกลุ่มบริษัทแบ่งตามประเภทผลิตภัณฑ์เหล็ก ในรอบระยะเวลา 3 ปี
สิ้นสุดวันที่ 31 ธันวาคม 2556 – 2558 มีรายละเอียดดังนี้

  -------------------------- ------- -------- -------- -------- -------- --------
  งบการเงินรวม                2558             2557              2556     

                             มูลค่า    %        มูลค่า     %        มูลค่า     %

  1. วัตถุดิบ                   -       -        -        -        41.52    42.93

  2. ผลิตภัณฑ์เหล็กกึ่งสำเร็จรูป     61.44   71.88    170.42   96.04    54.66    56.52

  รวมรายได้หลัก                61.44   71.88    170.42   96.04    96.18    99.45

  3. รายได้อื่น ๆ               24.03   28.12    7.02     3.96     0.49     0.51

  รวมรายได้                   85.47   100.00   177.44   100.00   96.71    100.00
  -------------------------- ------- -------- -------- -------- -------- --------

สำหรับรายได้จากธุรกิจเครื่องจักรกลการเกษตร ซึ่งเป็นส่วนงานที่ยกเลิกเมื่อปี 2553
มีเพียงการจำหน่ายสินค้าคงเหลือและทรัพย์สินที่ไม่ได้ใช้งาน

2.3. การประกอบธุรกิจแต่ละสายผลิตภัณฑ์

2.3.1. ลักษณะผลิตภัณฑ์และบริการ

ลักษณะผลิตภัณฑ์และบริการของบริษัทและบริษัทย่อย แบ่งออกเป็น 4 กลุ่มหลัก ดังนี้

1.  กลุ่มวัตถุดิบ ประกอบด้วยผลิตภัณฑ์ดังนี้

1.  เศษเหล็ก (Scrap) เศษเหล็กทั่วไปที่พบเห็นได้
    ซึ่งส่วนใหญ่เป็นได้ทั้งเศษซากที่เหลือจากการกระบวนการผลิตเหล็ก เหล็กที่ถูกใช้แล้ว
    รวมถึงชิ้นส่วนเหล็กตกเกรด ซึ่งเศษเหล็กแบ่งได้หลายประเภทได้แก่ เศษเหล็กแผ่นปั๊ม
    เศษเหล็กที่เหลือจากการผลิตชิ้นงาน เศษเหล็กขอบคอยล์เหล็ก
    เศษเหล็กที่เหลือจากการปาดเรียบ ฯลฯ

2.  กลุ่มผลิตภัณฑ์เหล็กกึ่งสำเร็จรูป (Semi-finished product) ประกอบด้วยผลิตภัณฑ์ดังนี้

1.  บิลเลต (Billet) เหล็กแท่งยาว โดยการหล่อ หรือ รีด รูปหน้าตัดเป็นสี่เหลี่ยม
    ขนาดประมาณ 90-160 มิลลิเมตร (เทียบเท่าขนาด 6 นิ้ว หรือน้อยกว่า) ความยาวประมาณ
    5-9 เมตร โดยเหล็กแท่งยาวมักจะถูกนำมาแปรรูปเป็น Bars, Rods หรือ ท่อไร้รอยเชื่อม

2.  สแลบ (Slab) เหล็กแท่งแบนซึ่งหน้าตัดกว้างกว่าเหล็กแท่งยาว (Billet)
    และมีความหนาน้อยกว่า เหล็กแท่งยาว (Billet) โดยเหล็กแท่งแบน Slab
    มักจะถูกนำมาแปรรูปเป็นเหล็กแผ่น ได้แก่ Plate, Sheet และ Strip

3.  เหล็กรีดร้อน (Hot Rolled Coil) เหล็กกล้าที่รูปทรงเป็นแผ่น (ลักษณะแบน)
    ผลิตด้วยกรรมวิธีรีดร้อน (ด้วยลูกกลิ้งหรือแท่นรีดขนาดใหญ่)
    ซึ่งทำให้แท่งเหล็กกึ่งสำเร็จรูปที่เรียกว่า “สแลป (Slab)” มีขนาดความหนาลดลงจาก 100
    มิลลิเมตร เป็นแผ่นที่มีความหนาบางลงอยู่ในช่วง 1.00 ถึง 13.00 มิลลิเมตร
    ตามที่ลูกค้าต้องการ เหล็กแผ่นรีดร้อน เมื่อผลิตเสร็จแล้วจะอยู่ในลักษณะเป็นม้วน (Coil)
    เรียกว่า “เหล็กแผ่นรีดร้อนชนิดม้วน (hot-rolled coil)” หรือ “เหล็กม้วนดำ (black
    coil)” เพื่อประสิทธิภาพในการเก็บรักษาเคลื่อนย้ายและขนส่ง
    อย่างไรก็ดีเมื่อลูกค้าต้องการสินค้าเป็นเหล็กแผ่นรีดร้อนชนิดแผ่น
    โรงงานจะทำการตัดแบ่งเหล็กม้วนเป็นแผ่นตามขนาดความยาว
    และความกว้างที่ลูกค้าต้องการได้อีกด้วย

4.  เหล็กแผ่นรีดเย็น (Cold Rolled Coil) ใช้เหล็กแผ่นรีดร้อนเป็นวัตถุดิบ
    ใช้ในงานลักษณะที่ต้องการคุณภาพผิวสูงกว่าและความหนาต่ำกว่าเหล็กแผ่นรีดร้อน
    โดยนำม้วนเหล็กแผ่นรีดร้อนไปรีดเย็นต่อ จะได้เหล็กแผ่นที่มีผิวมันกว่า
    แต่ยังคงเหลือความเครียดในเนื้อเหล็กอยู่ทำให้มีความแข็งสูง ความสามารถในการยืดตัว
    (Elongation) ต่ำและยังมีความไม่สม่ำเสมอของคุณสมบัติเชิงกลในทิศทางต่าง ๆ สูง
    จึงไม่เหมาะแก่การใช้งานขึ้นรูป ต้องทำการอบ (Annealing)
    เพื่อให้คลายความเครียดในเนื้อเหล็กลง
    โดยความหนาแทบไม่เปลี่ยนแปลงเพื่อปรับปรุงความเรียบของคุณภาพผิว และขจัดการยืดตัว ณ
    จุดคลาก (Yield point elongation) ทำให้สามารถไปใช้ขึ้นรูปได้อย่างสม่ำเสมอขึ้น

3.  กลุ่มผลิตภัณฑ์เหล็กสำเร็จรูป (Finished product) ได้แก่ เหล็กโครงสร้าง เช่น
    เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ
    ฯลฯ

  ในปี 2558 ที่ผ่านมา บริษัทมุ่งเน้นการขายกลุ่มผลิตภัณฑ์เหล็กสำเร็จรูป (finished product)
  มากกว่ากลุ่มวัตถุดิบ เนื่องจากกลุ่มผลิตภัณฑ์เหล็กสำเร็จรูป (finished product)
  มีราคาขายที่สูงกว่า
  อย่างไรก็ตามบริษัทยังคงต้องคำนึงถึงปริมาณเงินทุนหมุนเวียนที่บริษัทมีควบคู่ไปด้วยเช่นกัน

4.  กลุ่มวัสดุอุปกรณ์ที่ใช้ในสำหรับเหล็กและที่ใช้ในโรงงานผลิตเหล็ก

    2.3.2. การตลาดและการแข่งขัน

  2.3.1 สภาพการแข่งขันภายในอุตสาหกรรม

  ปริมาณการผลิตเหล็กและเหล็กกล้าที่สำคัญในปี 2558 มีประมาณ 6,662,377 เมตริกตัน
  (ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
  เหล็กแผ่นเคลือบและท่อเหล็กเพื่อไม่ให้เกิดการนับซ้ำ) ลดลงร้อยละ 1.94
  เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์
  พบว่าผลิตภัณฑ์ที่มีการผลิตที่ลดลงมากที่สุด คือ
  เหล็กแผ่นเคลือบดีบุกและเหล็กแผ่นเคลือบโครเมียมลดลงร้อยละ 13.44
  เหล็กแผ่นรีดร้อนลดลงร้อยละ 13.38 แต่ เหล็กทรงยาวเพิ่มขึ้นร้อยละ 6.35
  เนื่องจากเหตุผลทางด้านเทคนิค กล่าวคือ วิธีคำนวณการผลิตเหล็กทรงยาว
  ส่วนหนึ่งจะนำมาจากข้อมูลการนำเข้าวัตถุดิบของเหล็กทรงยาว (เหล็กแท่งเล็กบิลเล็ต)ซึ่งในช่วง
  3-4 เดือน ที่ผ่านมามีการนำเข้าเหล็กแท่งเล็กบิลเล็ตเพิ่มมากขึ้น
  เนื่องจากราคาเหล็กที่ลดลงทำให้ผู้ผลิตเหล็กเส้นที่ไม่มีเตาหลอมและใช้วัตถุดิบเหล็กแท่งเล็กบิลเล็ตมารีดนำเข้าวัตถุดิบมากขึ้น)
  สำหรับการจำหน่ายในประเทศประมาณ 17,116,251 เมตริกตัน ลดลงร้อยละ1.28
  โดยเหล็กทรงแบนลดลงร้อยละ 3.94 แต่เหล็กทรงยาวเพิ่มขึ้นร้อยละ 3.53
  สำหรับมูลค่าการส่งออกลดลงร้อยละ 19.2 มูลค่าการนำเข้าลดลงร้อยละ 12.13

  ที่มา : ข้อมูลจากสำนักงานเศรษฐกิจอุตสาหกรรม; สรุปภาวะเศรษฐกิจอุตสาหกรรมปี 2558
  และแนวโน้มปี 2559

  2.3.2 แนวโน้มภาวะอุตสาหกรรมและการแข่งขัน

  สำหรับสถานการณ์เหล็กในปี 2559 ในส่วนการผลิตจะยังคงทรงตัว คือ 6.66 ล้านตัน
  โดยความต้องการใช้เหล็กในประเทศอยู่ในช่วงร้อยละ 0-3
  ซึ่งปัจจัยสำคัญที่จะขับเคลื่อนให้ความต้องการใช้เหล็กสูงขึ้น
  คือการลงทุนก่อสร้างโครงสร้างพื้นฐานของภาครัฐ การก่อสร้างของภาคเอกชนยังคงชะลอตัวอยู่
  เนื่องจากผู้บริโภคชะลอการซื้อ และการลงทุนในภาคอสังหาริมทรัพย์
  สำหรับในส่วนของอุตสาหกรรมยานยนต์ที่คาดการณ์ว่าจะขยายตัว
  แต่เหล็กที่ใช้ในอุตสาหกรรมส่วนใหญ่เป็นเหล็กนำเข้า จึงไม่ส่งผลต่อการผลิตในประเทศ
  อย่างไรก็ตาม ยังมีปัจจัยที่น่าจับตามอง คือ ประเทศจีน ที่ประสบปัญหา over supply
  และส่งสินค้าเข้ามายังหลายประเทศของโลกซึ่งส่งผลต่อประเทศต่างๆ
  ทำให้ไม่สามารถแข่งขันทางด้านราคาได้ ทำให้หลายประเทศต่างส่งสัญญาณให้จีนลดการผลิตลง
  ซึ่งปัจจุบันจีนยังไม่มีท่าทีที่จะลดการผลิต

  ที่มา : ข้อมูลจากสำนักงานเศรษฐกิจอุตสาหกรรม; สรุปภาวะเศรษฐกิจอุตสาหกรรมปี 2558
  และแนวโน้มปี 2559

  2.3.3 กลยุทธ์การตลาด

1. กลยุทธ์ด้านผลิตภัณฑ์และบริการ (Product and Service)

  บริษัทได้พิจารณาและคำนึงถึงสภาวะตลาดและความต้องการที่แตกต่างกันของผู้บริโภค
  จึงมีผลิตภัณฑ์เหล็กที่หลากหลาย
  และมีนโยบายที่จะเพิ่มประเภทของผลิตภัณฑ์เพื่อตอบสนองความต้องการของลูกค้าให้มากยิ่งขึ้น
  เพื่อให้ลูกค้าสามารถซื้อหาผลิตภัณฑ์เหล็กทุกประเภทที่ต้องการได้
  ซึ่งผลิตภัณฑ์ของบริษัทมีครอบคลุมตั้งแต่เศษเหล็ก เหล็กม้วน เหล็กแผ่น เหล็กโครงสร้างรูปพรรณ
  ท่อเหล็ก และเหล็กเส้น นอกจากนี้
  ด้วยปัจจัยดังกล่าวเหล่านี้จะช่วยให้บริษัทสามารถตอบสนองความต้องการของลูกค้าได้มากขึ้นและปรับแผนธุรกิจการขายให้สอดคล้องกับภาวะเศรษฐกิจ

2. กลยุทธ์ด้านราคา (Price)

  บริษัทกำหนดราคาสินค้าตามภาวะของอุปสงค์และอุปทานในตลาด
  โดยมีนโยบายกำหนดราคาตามภาวะความต้องการสินค้า
  รวมถึงราคาตลาดของสินค้าและวัตถุดิบเป็นเกณฑ์ นอกจากนี้
  จะพิจารณาถึงแนวโน้มของภาวะตลาดและราคาในอนาคตเพื่อเป็นปัจจัยในการกำหนดราคาสินค้าด้วย
  โดยบริษัทจะพยายามกำหนดราคาของผลิตภัณฑ์ให้เหมาะสมกับสภาวะตลาดและให้มีความสามารถในการแข่งขันได้
  ซึ่งบริษัทไม่มีนโยบายการแข่งขันทางด้านราคาโดยตัดราคากับผู้ประกอบการรายอื่น ๆ
  แต่มุ่งเน้นที่คุณภาพของสินค้าเพื่อตอบสนองความต้องการของลูกค้าเป็นสำคัญ

3. กลยุทธ์ด้านการจำหน่ายและช่องทางการจำหน่าย (Place)

  การจำหน่ายผลิตภัณฑ์เหล็กของบริษัทในระยะแรก
  กำหนดช่องทางการจัดจำหน่ายทั้งการขายตรงให้กับผู้ใช้
  และจำหน่ายผ่านไปยังผู้ค้ารายอื่นรวมถึงการจำหน่ายผ่านนายหน้า
  ด้วยภาพรวมของตลาดที่มีขนาดค่อนข้างใหญ่มาก
  เกณฑ์การพิจารณาเลือกช่องทางการจัดจำหน่ายผลิตภัณฑ์ของบริษัท
  จึงเน้นการพิจารณาประกอบกันระหว่างขนาดคำสั่งซื้อ อัตรากำไรและความเสี่ยง
  รวมถึงระยะเวลาการจัดเก็บเงิน
  เพื่อสร้างและขยายฐานรายได้รวมถึงผลตอบแทนของกิจการให้เติบโตขึ้นตามลำดับ

  4. กลยุทธ์ด้านการส่งเสริมการขาย (Promotion)

  บริษัทกำหนดนโยบายในการดำเนินธุรกิจเพื่อส่งเสริมการขายให้แก่ลูกค้า
  โดยบริษัทจะมอบส่วนลดหรือขยายระยะเวลาชำระเงินให้แก่ลูกค้ารายใหญ่ที่มีการสั่งซื้อในปริมาณมาก
  หรือมีฐานะการเงินและประวัติการชำระเงินที่ดี เป็นต้น

  นอกจากนั้นบริษัทยังเน้นการควบคุมคุณภาพของผลิตภัณฑ์ให้เป็นไปตามมาตรฐานและรายละเอียดที่ลูกค้ากำหนด
  มีการส่งมอบสินค้าที่ตรงต่อเวลาและเชื่อถือได้ ซึ่งเป็นปัจจัยสำคัญในการให้บริการแก่ลูกค้า
  รวมถึงมีการติดตามผลการจัดส่งและคุณภาพของผลิตภัณฑ์ เพื่ออำนวยความสะดวก
  สร้างความประทับใจ และสร้างความสัมพันธ์อันดีกับลูกค้า

  2.3.4 ผลกระทบต่อสิ่งแวดล้อม

  ในการคัดเลือกผู้ผลิตของบริษัท
  บริษัทจะพิจารณาเลือกผู้ประกอบการที่ได้รับการรับรองมาตรฐานสินค้าและกระบวนการผลิตจากหน่วยงานที่เกี่ยวข้อง
  และมีการปฏิบัติตามข้อกำหนดด้านการควบคุมผลกระทบต่อสิ่งแวดล้อมที่เกี่ยวข้อง

2.4. การจัดหาผลิตภัณฑ์หรือบริการ

บริษัทไม่มีนโยบายเก็บรักษาสินค้าเพื่อเป็นสินค้าคงเหลือ
บริษัทจะดำเนินการจัดหาผลิตภัณฑ์ตามที่ได้รับคำสั่งซื้อจากลูกค้าของบริษัทเท่านั้น
โดยบริษัทจะทำการจัดซื้อโดยตรงกับโรงงานผู้ผลิต และ Supplier รายอื่นๆ
ที่มีผลิตภัณฑ์ที่ตรงกับความต้องการของลูกค้า
เพื่อให้ได้ผลิตภัณฑ์ที่มีคุณภาพเป็นไปตามคำสั่งซื้อของลูกค้า
และสามารถจัดส่งสินค้าได้ทันภายในระยะเวลาที่กำหนด
ปัจจุบันบริษัทมุ่งเน้นการขายสินค้าประเภทเหล็กเส้นและเหล็กรูปพรรณ
เนื่องจากมีราคาขายที่สูงกว่ากลุ่มวัตถุดิบและมีกลุ่มลูกค้าที่มากกว่า
ซึ่งเป็นกลุ่มลูกค้าที่มีศักยภาพในการชำระหนี้ เพื่อป้องกันปัญหาการผิดนัดชำระหนี้

2.5. งานที่ยังไม่ได้ส่งมอบ

- ไม่มี –

3. ปัจจัยความเสี่ยง

คณะกรรมการบริษัทได้ตระหนักถึงปัจจัยความเสี่ยงต่างๆ
ซึ่งอาจจะส่งผลกระทบเป้าหมายการดำเนินธุรกิจของบริษัท
เพื่อให้บริษัทมีการบริหารความเสี่ยงทั้งองค์กรอย่างมีประสิทธิภาพและมีประสิทธิผล
เพื่อใช้เป็นกลไกลที่สำคัญในการบริหารความเสี่ยงของบริษัท
จึงได้พิจารณาการบริหารความเสี่ยงและการควบคุมภายในขึ้นมา
โดยพิจารณาให้ความสำคัญในเรื่องแนวทางการบริหารจัดการความเสี่ยง
และติดตามผลการบริหารจัดการความเสี่ยงอย่างมีระบบ
เพื่อให้การดำเนินงานสอดคล้องกับนโยบายการกำกับดูแลกิจการที่ดี
สำหรับจากการประเมินความเสี่ยง และการบริหารจัดการความเสี่ยงมีผลกระทบต่อธุรกิจของบริษัท
ดังต่อไปนี้

1. ความเสี่ยงจากความผันผวนของราคาเหล็กและปริมาณความต้องการบริโภคเหล็ก

ภาวการณ์ผลิตของอุตสาหกรรมเหล็กและเหล็กกล้าปี 2558 มีการปรับตัวลดลงเล็กน้อยร้อยละ 1.94
เมื่อเทียบกับปีก่อน โดยมีปริมาณการผลิต 6,662,377 เมตริกตัน
เนื่องจากสถานการณ์การเมืองในปัจจุบันยังไม่สามารถสร้างความมั่นใจให้กับนักลงทุนได้มากนัก
และปัจจัยสำคัญที่จะขับเคลื่อนให้ความต้องการใช้เหล็กสูงขึ้น คือ
การลงทุนก่อสร้างโครงสร้างพื้นฐานของภาครัฐ การก่อสร้างของภาคเอกชนยังคงชะลอตัวอยู่
เนื่องจากผู้บริโภคชะลอการซื้อ และการลงทุนในภาคอสังหาริมทรัพย์
สำหรับในส่วนของอุตสาหกรรมยานยนต์ที่คาดการณ์ว่าจะขยายตัว
แต่เหล็กที่ใช้ในอุตสาหกรรมส่วนใหญ่เป็นเหล็กนำเข้า จึงไม่ส่งผลต่อการผลิตในประเทศ
อย่างไรก็ตาม ยังมีปัจจัยที่น่าจับตามอง คือ ประเทศจีนที่ประสบปัญหา over supply
และส่งสินค้าเข้ามายังหลายประเทศของโลกซึ่งส่งผลต่อประเทศต่างๆ
ทำให้ไม่สามารถแข่งขันทางด้านราคาได้ ทำให้หลายประเทศต่างส่งสัญญาณให้จีนลดการผลิตลง
ซึ่งส่งผลกระทบโดยตรงต่อราคาเหล็กและอัตราผลกำไรของธุรกิจค้าเหล็กของบริษัท
เนื่องจากบริษัทเป็นผู้จัดหาและจัดจำหน่ายผลิตภัณฑ์เหล็ก ดังนั้นการเปลี่ยนแปลงทั้งด้านราคา
และปริมาณความต้องการจึงมีผลกระทบโดยตรงกับบริษัท

อย่างไรก็ตามนโยบายการกำหนดราคาขายของบริษัทโดยการตั้งราคาขายจากฐานต้นทุนบวกส่วนเพิ่ม
(Cost-Plus Pricing)
โดยรายการค้าที่เกิดขึ้นส่วนใหญ่ดำเนินไปในลักษณะจับคู่คำสั่งซื้อกับคำสั่งขาย
เพื่อบริหารความเสี่ยงจากความผันผวนของราคา และปริมาณความต้องการการบริโภคเหล็ก
โดยบริษัทได้จัดให้มีการติดตามการเปลี่ยนแปลงของราคาเหล็กรวมถึงปัจจัยอื่นๆ
ที่เกี่ยวข้องอย่างต่อเนื่องเพื่อประเมินทิศทางของราคาและความเสี่ยงที่อาจเกิดขึ้น
ควบคู่กับการบริหารปริมาณสินค้าคงคลังให้อยู่ในระดับที่เหมาะสม
เพื่อควบคุมความเสี่ยงดังกล่าวให้คงอยู่ในระดับที่พอยอมรับได้

ความเสี่ยงจากการจัดหาวัตถุดิบ และพึ่งพิงผู้จัดหาวัตถุดิบ

ปัจจุบันคณะกรรมการบริษัทได้มีการพิจารณาปัจจัยที่อาจมีผลกระทบจากผู้จัดหาวัตถุดิบของบริษัท
เนื่องจากลักษณะการดำเนินธุรกิจส่วนใหญ่ของบริษัทเป็นการจัดหาและจำหน่ายผลิตภัณฑ์เหล็ก
จึงอาจทำให้บริษัทมีความเสี่ยงจากการที่ผู้ผลิตและจัดจำหน่ายเหล็กไม่สามารถจัดหาและส่งมอบผลิตภัณฑ์เหล็กให้ทัน
หรือบริษัทไม่สามารถจัดหาผลิตภัณฑ์เหล็กจากแหล่งอื่น ๆ ให้ทันตามความต้องการของลูกค้า
อันจะส่งผลให้บริษัทขาดแคลนสินค้าในการการส่งมอบให้แก่ลูกค้า ณ ช่วงเวลาหนึ่ง และ/หรือ
อาจทำให้บริษัทจัดหาผลิตภัณฑ์เหล็กได้ในราคาที่เพิ่มสูงมากขึ้นกว่าราคาปกติ
อันจะส่งผลให้บริษัทสูญเสียความสามารถในการแข่งขัน
และมีต้นทุนการจัดหาวัตถุดิบเพิ่มสูงมากกว่าปกติ
เมื่อปีก่อนหน้าบริษัทได้รับผลกระทบจากการจัดหาวัตถุดิบจากการที่ผู้จัดหาวัตถุดิบไม่สามารถจัดหาและส่งมอบผลิตภัณฑ์เหล็กได้ทัน
ซึ่งปัจจุบันบริษัทได้พิจารณาและติดตามประเด็นอย่างต่อเนื่องและระมัดระวัง
โดยอยู่ในระหว่างการจัดการปัญหาดังกล่าวเพื่อบริหารความเสี่ยงให้อยู่ในระดับที่บริษัทสามารถยอมรับได้และเพื่อประโยชน์สูงสุดต่อธุรกิจในดำเนินการกิจการได้อย่างราบรื่น

อย่างไรก็ตาม
บริษัทได้กำหนดนโยบายและแนวทางดำเนินการแก้ไขปัญหาเป็นแผนงานที่สำคัญเพื่อรองรับสถานการณ์ในอนาคต
ดังต่อไปนี้

  1. ดำเนินการติดต่อหาแหล่งผลิตรายอื่น ๆ
  รวมทั้งการเตรียมการจัดซื้อจากโรงงานผู้ผลิตในต่างประเทศ
  เพื่อลดความเสี่ยงจากการจัดหาและส่งมอบผลิตภัณฑ์เหล็กไม่ทันเวลา

  2. วางแผนการจัดซื้อสินค้าให้สอดคล้องกับการขายสินค้า
  เพื่อกำหนดระยะเวลาการส่งมอบสินค้าให้แก่ลูกค้าได้เร็วขึ้น

  3. ขยายฐานของลูกค้าไปยังผลิตภัณฑ์เหล็กอื่น
  ซึ่งมีแหล่งผลิตที่สามารถป้อนสินค้าให้แก่บริษัทได้มากขึ้น
  โดยเพิ่มความหลากหลายของผลิตภัณฑ์เหล็กให้มากขึ้น

ความเสี่ยงในการบริหารสินเชื่อและจัดหาสินเชื่อ

ในด้านการบริหารสินเชื่อ บริษัทได้จัดให้มีระบบป้องกันความเสี่ยง
โดยการวิเคราะห์ฐานะทางการเงินของลูกค้าและคู่สัญญาเพื่อประกอบการกำหนดวงเงินเครดิต
และเงื่อนไขการชำระเงิน
รวมถึงจัดให้มีระบบตรวจสอบติดตามและรายงานผลการติดตามการชำระหนี้ของลูกหนี้แต่ละราย

นอกจากนี้
บริษัทยังได้พยายามเจรจาต่อรองเพื่อให้ได้เงื่อนไขการค้าที่จะเกิดประโยชน์สูงสุดต่อบริษัทแล้ว
และบริษัทได้มีการพิจารณาเรื่องการขอสินเชื่อจากสถาบันการเงินภายในประเทศเพื่อเป็นแหล่งเงินทุนหมุนเวียนเพิ่มเติมในการดำเนินธุรกิจของบริษัท
นอกเหนือจากการระดมทุนจากผู้ถือหุ้นของบริษัท
เพื่อเพิ่มประสิทธิภาพในการบริหารเงินทุนและสร้างผลตอบแทนให้กับกิจการและผู้ถือหุ้นเพิ่มขึ้น

4. ความเสี่ยงจากคดีความที่บริษัทถูกฟ้องร้อง 

ณ ปัจจุบัน บริษัทมีคดีความที่ถูกฟ้องร้องรวมทั้งสิ้น 2 คดีความ
คดีแรกบริษัทมีคดีถูกฟ้องร้องเรียกค่าเสียหายจากการที่บริษัทไม่ชำระค่าเช่าอาคารสำนักงาน
เป็นจำนวนเงิน 4.95 ล้านบาท และค่าเสียหายจำนวนเงิน 1.25 ล้านบาท รวมเป็นจำนวน 6.20
ล้านบาท โดยศาลชั้นต้นตัดสินเมื่อวันที่ 30 เมษายน 2551 ให้บริษัทและบริษัท ที.อี.เอ็ม. บิวสิเน็ส
โอเปอเรชั่น จำกัด (เดิมเคยเป็นบริษัทย่อย สิ้นสุดการเป็นบริษัทย่อยจากการจำหน่ายเมื่อวันที่ 27
ธันวาคม 2548) ร่วมกันชำระค่าเช่าและค่าความเสียหายพร้อมดอกเบี้ยอัตราร้อยละ 7.50 ต่อปี
ตั้งแต่วันที่ 30 เมษายน 2551 อย่างไรก็ตามบริษัทได้ยื่นอุทธรณ์คดีต่อศาลอุทธรณ์
โดยศาลได้มีคำพิพากษายืนตามศาลชั้นต้น
บริษัทจึงได้ยื่นฎีกาและคำร้องขอทุเลาการบังคับคดีต่อศาลแพ่ง เมื่อวันที่ 19 มกราคม 2555
และเมื่อวันที่ 4 พฤศจิกายน 2558 ศาลฎีกาได้พิพากษาให้บริษัทชำระเงินจำนวน 6.20 ล้านบาท
พร้อมดอกเบี้ยนับแต่วันที่ฟ้องจนกว่าจะชำระแล้วเสร็จ
ซึ่งปัจจุบันบริษัทชำระเงินต้นพร้อมดอกเบี้ยให้แก่โจทก์เรียบร้อยแล้ว

0.  คดีที่สอง
    บริษัทมีคดีถูกฟ้องร้องเรียกค่าเสียหายจากอดีตกรรมการของบริษัทฐานความผิดตัวการตัวแทน-
    เงินทดรองจ่ายในการจัดตั้งบริษัท เอแมค พลัส จำกัด
    ที่ก่อนหน้านี้ที่ประชุมคณะกรรมการบริษัทได้มีมติยกเลิกการดำเนินธุรกิจแล้วเป็นจำนวนเงิน
    1.09 ล้านบาท พร้อมดอกเบี้ยในอัตราดอกเบี้ย 7.5 ต่อปี
    นับแต่วันที่ได้จ่ายเงินทดรองจนกว่าจะชำระคืนเงินเสร็จสิ้น ศาลชั้นต้นพิพากษายกฟ้องเมื่อวันที่
    1 มีนาคม 2555 ซึ่งโจทก์ได้ยื่นอุทธรณ์ต่อศาลอุทธรณ์ ซึ่งศาลอุทธรณ์ภาค 2
    พิพากษากลับคำพิพากษาของศาลชั้นต้นเมื่อวันที่ 21 มกราคม 2556
    โดยให้บริษัทชำระเงินจำนวน 1.00 ล้านบาท พร้อมดอกเบี้ยอัตราร้อยละ 7.5 ต่อปี
    นับแต่วันที่ 16 พฤศจิกายน 2550
    จนกว่าจะชำระเสร็จแก่โจทก์ดอกเบี้ยคิดถึงวันฟ้องต้องไม่เกิน 90,178.41 บาท
    ปัจจุบันบริษัทได้ยื่นฎีกาต่อศาลแล้วเมื่อวันที่ 22 มีนาคม 2556
    และศาลฎีกาได้มีคำพิพากษายืนตามคำพิพากษาอุทธรณ์ เมื่อวันที่ 22 มกราคม 2558
    อย่างไรก็ตาม ณ วันที่ 31 ธันวาคม 2558 และ 2557
    บริษัทได้บันทึกประมาณการหนี้สินจากคดีความดังกล่าวไว้ในบัญชีเป็นจำนวนเงิน 1.09 ล้านบาท
    เท่ากันทั้งสองปี

อย่างไรก็ตาม
จากคดีความข้างต้นบริษัทได้พิจารณารับรู้ประมาณการหนี้สินเกี่ยวกับคดีความดังกล่าวในงบกำไรขาดทุนของบริษัทในงวดปี
2558 สำหรับผลกระทบต่อกิจการภายหลังจากนี้
หากผลสรุปของคดีออกมาในแนวทางที่บริษัทจำต้องร่วมชดใช้ค่าเสียหายตามฟ้องดังกล่าว
ความเสี่ยงของคดีนี้อยู่ในวิสัยที่ยอมรับได้
โดยสภาพคล่องของเงินทุนหมุนเวียนที่ใช้ดำเนินกิจการอาจถูกกระทบเป็นการชั่วคราว
แต่ผลกระทบดังกล่าวคาดว่าจะเกิดขึ้นเพียงในระยะสั้น
และจะไม่กระทบต่อสถานการณ์ดำเนินกิจการปกติของบริษัทในระยะยาว

4. ทรัพย์สินที่ใช้ในการประกอบธุรกิจ

ทรัพย์สินถาวรหลักของบริษัท

1.  รายละเอียดของที่ดิน อาคาร และ อุปกรณ์ ของบริษัท

ณ วันที่ 31 ธันวาคม 2558 บริษัทมีมูลค่าตามบัญชีสุทธิของ ที่ดิน อาคาร และอุปกรณ์ จำนวน
4,385,416 บาท ประกอบด้วย รถยนต์และเครื่องใช้สำนักงาน ซึ่งที่ตั้งของสำนักงานใหญ่ ณ
ปัจจุบัน ตั้งอยู่เลขที่ 1077/4-6 ถนนพหลโยธิน แขวงสามเสนใน เขตพญาไท กรุงเทพมหานคร
โดยสัญญาเช่ามีกำหนดระยะเวลา 3 ปี ซึ่งบริษัทมีภาระผูกพันที่ต้องจ่ายชำระค่าเช่าในอนาคต
ประมาณ 3.40 ล้านบาท

2. การประกอบธุรกิจพัฒนาอสังหาริมทรัพย์ของบริษัท

  - ไม่มี -

3. สินทรัพย์ไม่มีตัวตนของบริษัท

  - ไม่มี –

4. นโยบายการลงทุนในบริษัทย่อยและนโยบายการบริหารงานในบริษัทย่อย

บริษัทมีนโยบายการลงทุนในบริษัทย่อย
โดยคณะกรรมการของบริษัทจะร่วมกันพิจารณาตามนโยบายการลงทุนของบริษัท
โดยคำนึงถึงความจำเป็นเหมาะสมและประโยชน์ของบริษัทและผู้ถือหุ้นเป็นสำคัญ
โดยมีรายละเอียดการลงทุนดังนี้

1.  ธุรกิจเหล็ก

ที่ประชุมคณะกรรมการบริษัท ครั้งที่ 4/2554 เมื่อวันที่ 16 สิงหาคม 2554
มีมติอนุมัติให้บริษัทจัดตั้งบริษัทย่อย ในนามบริษัท เอ็มเอสพี เมทัล จำกัด ด้วยทุนจดทะเบียน 200
ล้านบาท เรียกชำระครั้งแรกในวันจดทะเบียนจัดตั้งไม่น้อยกว่าร้อยละ 25
เพื่อรองรับการขยายธุรกิจของบริษัทในเชิงลึก โดยบริษัทย่อยดังกล่าวได้จดทะเบียนจัดตั้งขึ้นเมื่อวันที่
19 กันยายน 2554

ในส่วนของนโยบายหลักการดำเนินกิจการของบริษัทย่อยจะถูกกำหนดขึ้นโดยบริษัทผ่านมติที่ประชุมคณะกรรมการบริษัท
ในฐานะผู้ถือหุ้นในสัดส่วนร้อยละ 100
ส่วนแนวทางบริหารงานหรือระบบงานจะยึดถือตามหลักการและแนวทางเดียวกันกับที่บริษัทยึดถือปฏิบัติอยู่
ณ ปัจจุบัน อย่างไรก็ตาม สถานการณ์ดำเนินงาน ณ ปัจจุบันของบริษัทย่อยดังกล่าว
ยังคงมีเพียงธุรกรรมลักษณะซื้อมาขายไปเช่นเดียวกันกับบริษัท เนื่องจาก
แผนงานที่อยู่ระหว่างพิจารณาดำเนินการ ยังไม่มีความชัดเจนที่เพียงพอ

2.  ธุรกิจบริหารจัดการขยะมูลฝอยและธุรกิจผลิตกระแสไฟฟ้าจากขยะ

ที่ประชุมคณะกรรมการบริษัทครั้งที่ 10/2557 เมื่อวันที่ 12 ธันวาคม 2557
มีมติอนุมัติการจัดตั้งบริษัทย่อยที่ถือหุ้นโดยบริษัทประมาณร้อยละ 100 ในนาม บริษัท ไซมิสทริค จำกัด
ด้วยทุนจดทะเบียนจำนวน 1 ล้านบาท
เพื่อประกอบธุรกิจเกี่ยวกับระบบไฟฟ้าพลังงานหมุนเวียนทุกประเภท ได้แก่ พลังงานแสงอาทิตย์
พลังงานลม พลังงานจากการเผาไหม้ วัสดุจากการเกษตร พลังงานน้ำ เป็นต้น และเมื่อวันที่ 4
กุมภาพันธ์ 2558 ได้จัดตั้งบริษัท วีพีเอ็น แอนด์ ไซมิสทริค จำกัด ซึ่งเป็นบริษัทย่อย
โดยบริษัทถือหุ้นผ่านบริษัท ไซมิสทริค จำกัด ในสัดส่วนร้อยละ 51 ร่วมกับบริษัท วีพีเอ็น
คอลเล็คชั่นส์ จำกัด ในสัดส่วนร้อยละ 49 เข้าลงทุนในธุรกิจบริหารจัดการขยะมูลฝอย
จังหวัดลำปาง เพื่อใช้เป็นวัตถุดิบในโครงการผลิตกระแสไฟฟ้าจากขยะในอนาคต
ปัจจุบันจึงมีนโยบายที่จะประกอบธุรกิจบริหารจัดการขยะมูลฝอยและธุรกิจผลิตกระแสไฟฟ้าจากขยะ
โดยมีโครงการที่อยู่ระหว่างดำเนินงาน 2 โครงการ ดังนี้

1)  โครงการบริหารจัดการศูนย์กำจัดขยะมูลฝอยครบวงจร

เป็นโครงการที่บริษัท วีพีเอ็น แอนด์ ไซมิสทริค จำกัด
มีแผนจะดำเนินธุรกิจรับจ้างบริหารจัดการศูนย์กำจัดขยะมูลฝอยครบวงจรจากองค์การบริหารส่วนจังหวัดลำปาง
คาดว่าจะใช้งบประมาณการลงทุนรวมประมาณ 30 ล้านบาท ซึ่งการก่อสร้างแล้วเสร็จมื่อไตรมาส 1
ปี 2559 และเริ่มดำเนินการเชิงพาณิชย์ได้ภายในไตรมาสที่ 2 ปี 2559 ทั้งนี้ บริษัท วีพีเอ็น แอนด์
ไซมิสทริค จำกัด จะมีรายได้และผลกำไรจากการบริหารจัดการขยะ
ซึ่งโครงการบริหารจัดการศูนย์กำจัดขยะครบวงจรดังกล่าวจะสามารถสร้างผลตอบแทนให้แก่บริษัทได้ในอัตราที่น่าพอใจ
และสามารถใช้ผลพลอยได้ของโครงการเป็นวัตถุดิบสำหรับโครงการผลิตกระแสไฟฟ้าจากขยะที่อยู่ระหว่างการศึกษาความเป็นไปได้ของโครงการในอนาคต

2)  โครงการผลิตกระแสไฟฟ้าจากขยะ

โครงการผลิตกระแสไฟฟ้าจากขยะมีมูลค่าโครงการประมาณ 850 ล้านบาท โดยปัจจุบันบริษัท
วีพีเอ็น แอนด์ ไซมิสทริค จำกัด อยู่ระหว่างการศึกษาความเป็นไปได้ของโครงการ
การประชาสัมพันธ์ เผยแพร่ข้อมูล ประสานงาน
และสร้างความเข้าใจให้แก่ชุมชนเกี่ยวกับการบริหารจัดการขยะมูลฝอยแบบครบวงจร
โดยเฉพาะประโยชน์จากการนำขยะไปใช้เป็นวัตถุดิบในการผลิตกระแสไฟฟ้า ซึ่งจะมีกำลังการผลิต
6.5 เมกกะวัตต์ โดยจะขายไฟฟ้าให้แก่การไฟฟ้าส่วนภูมิภาค
ซึ่งคาดว่าโครงการดังกล่าวจะไดรับการสนับสนุนจากการภาครัฐ
ตามนโยบายการบริหารจัดการสิ่งแวดล้อมและพลังงงานของประเทศ
และจะเป็นธุรกิจที่มีศักยภาพในการเติบโตอย่างมากในอนาคต

นโยบายการบริหารงานของบริษัทย่อย

บริษัทได้มีการส่งผู้แทนของบริษัทเข้าไปดำรงตำแหน่งกรรมการและผู้บริหารในบริษัทย่อย
เพื่อควบคุมดูแล และบริหารงานให้เป็นไปตามนโยบายของบริษัท หากการดำเนินการใดๆ
ที่อาจส่งผลกระทบต่อบริษัทอย่างมีนัยสำคัญ จะต้องขออนุมัติจากที่ประชุมคณะกรรมการของบริษัทก่อน

โครงการในอนาคต

บริษัทอยู่ระหว่างศึกษาความเป็นไปได้และเปรียบเทียบโครงการลงทุน
เพื่อพิจารณาขยายธุรกิจของบริษัทในเชิงลึก
และต่อยอดธุรกิจของบริษัทไปสู่ธุรกิจที่มีโอกาสทำรายได้และกำไรให้แก่บริษัท เช่น อสังหาริมทรัพย์
พลังงานไฟฟ้า และระบบขนส่ง ความคืบหน้าการดำเนินงาน
บริษัทได้เริ่มลงทุนในธุรกิจพลังงานไฟฟ้า โดยการจัดตั้งบริษัทย่อย ชื่อ บริษัท ไซมิสทริค จำกัด
ซึ่งขณะนี้อยู่ระหว่างการศึกษาความเป็นไปได้ และรายละเอียดของโครงการ

5. ข้อพิพาททางกฎหมาย

ณ วันที่ 31 ธันวาคม 2558 บริษัทมีคดีความที่อยู่ระหว่างดำเนินการ ทั้งที่เป็นฝ่ายโจทก์และจำเลย
ดังนี้

คดีบริษัทเป็นโจทก์/ผู้ร้องทุกข์

1.  บริษัทฟ้องร้องในคดีแพ่งกับลูกหนี้การค้ารายหนึ่ง ฐานความผิด ผิดสัญญาซื้อขาย
    กรณีบริษัทไม่สามารถเรียกเก็บเงินจากเช็คที่ลูกหนี้จ่ายชำระค่าสินค้าที่สั่งซื้อจากบริษัท ทุนฟ้อง
    4.95 ล้านบาท พร้อมดอกเบี้ยอัตราร้อยละ 7.5 ต่อปีของต้นเงิน 4.609 ล้านบาท

  สถานะคดี ศาลพิพากษาให้ลูกหนี้ชำระหนี้ตามฟ้อง
  ปัจจุบันศาลได้ออกหมายตั้งเจ้าหน้าที่พนักงานบังคับคดีเพื่อยึดทรัพย์สินของจำเลย
  และพบว่าจำเลยไม่มีทรัพย์สินและรายได้ บริษัทอยู่ระหว่างพิจารณาฟ้องล้มละลายในลำดับต่อไป

2.  บริษัทฟ้องร้องในคดีแพ่งกับอดีตกรรมการและผู้บริหารรายหนึ่ง ข้อหา
    ละเมิดและเรียกค่าเสียหาย ทุนฟ้อง 74.67 ล้านบาท พร้อมดอกเบี้ยอัตราร้อยละ 7.5
    ต่อปีของต้นเงิน 74.67 ล้านบาท
    กรณีกระทำการหรือละเว้นการกระทำการทั้งด้วยความจงใจหรือประมาทเลินเล่อ
    ทำให้บริษัทได้รับความเสียหายและมีหนี้สินเกิดขึ้น
    รวมถึงการกระทำที่อาจเข้าข่ายประกอบกิจการแข่งขันกับบริษัท
    และใช้ตำแหน่งหน้าที่ในการแสวงหาประโยชน์โดยทุจริต อันทำให้บริษัท ได้รับความเสียหาย

  สถานะคดี ศาลอุทธรณ์ได้มีคำพิพากษายืนตามคำพิพากษาศาลชั้นต้น โดยเมื่อวันที่ 15 มกราคม
  2557 มีการยื่นฎีกาโต้แย้งคำพิพากษาของศาลอุทธรณ์ และศาลแพ่งได้มีคำสั่งรับฎีกาแล้ว
  อยู่ระหว่างการพิจารณาของศาลฎีกา

3.  บริษัทฟ้องร้องในคดีแพ่งกับ นายสุทธิศักดิ์ โล่สวัสดิ์, นางสาววัชรี อรรณพเพช็ร, นายนิพนธ์
    ภู่ผกาพันธุ์พงษ์,นายปรีชา วงภา ในฐานความผิด ละเมิด เรียกค่าเสียหาย จำนวนทุนทรัพย์
    29.66 ล้านบาท โดยคดีนี้ได้ยื่นฟ้องเมื่อวันที่ 24 ธันวาคม 2556

  สถานนะคดี โจทก์และจำเลยได้นำพยานเข้าสืบจนเสร็จสิ้นแล้ว
  แต่เนื่องจากเป็นคดีแพ่งเกี่ยวเนื่องกับคดีอาญา ศาลจึงให้รอการพิจารณาไว้ก่อนเพื่อฟังผลคดีอาญา
  ซึ่งศาลเลื่อนนัดฟังผลคดีอาญาจากวันที่ 28 กันยายน 2558 เป็นวันที่ 7 มีนาคม 2559

คดีบริษัทเป็นจำเลย

1.  หน่วยงานราชการแห่งหนึ่ง ฟ้องร้องในคดีแพ่ง
    ให้บริษัทร่วมกับอดีตกรรมการและผู้บริหารรายหนึ่งและบริษัทย่อย (บริษัท ที.อี.เอ็ม บิวซิเนส
    โอเปอเรชั่น จำกัด) ร่วมกันชำระค่าเช่าอาคารสำนักงานและค่าเสียหายจำนวนรวม 6.20
    ล้านบาท พร้อมดอกเบี้ยอัตราร้อย 7.5 ต่อปี

    0.  สถานะคดี ศาลฎีกาได้พิพากษาให้บริษัทฯ ชำระเงินจำนวน 6.20 ล้านบาท
        พร้อมดอกเบี้ยนับแต่วันที่ฟ้องจนกว่าจะชำระแล้วเสร็จ ซึ่งปัจจุบันบริษัทฯ
        ชำระเงินพร้อมดอกเบี้ยให้แก่โจทก์เรียบร้อยแล้ว

2.  อดีตกรรมการและผู้บริหารของบริษัทรายหนึ่ง ฟ้องร้องในคดีแพ่ง
    ให้บริษัทชำระเงินทดรองจ่ายค่าหุ้นของบริษัท เอแมค พลัส จำกัด ทุนฟ้อง 1.09 ล้านบาท
    พร้อมดอกเบี้ย 7.5 ต่อปี

  สถานะคดี ศาลฎีกาได้มีคำพิพากษายืนตามคำพิพากษาศาลอุทธรณ์ เมื่อวันที่ 22 มกราคม 2558
  โดยให้จำเลยชำระเงินจำนวน 999,700 บาท พร้อมดอกเบี้ยอัตราร้อยละ 7.5 ต่อปี นับแต่วันที่
  16 พฤศจิกายน 2550 จนกว่าจะชำระเสร็จแก่โจทก์และดอกเบี้ยคิดถึงวันฟ้องต้องไม่เกิน
  90,178.41 บาท

3.  บริษัทบริหารสินทรัพย์แห่งหนึ่ง
    ฟ้องร้องในคดีของศาลทรัพย์สินทางปัญญาและการค้าระหว่างประเทศกลาง
    ขอสวมสิทธิแทนเจ้าหนี้ตามคำพิพากษา

  สถานะคดี บริษัท บริหารสินทรัพย์สุขุมวิท จำกัด
  ได้ยื่นคำร้องขอสวมสิทธิเป็นเจ้าหนี้ตามคำพิพากษาแทนโจทก์ และเมื่อวันที่ 31 มีนาคม 2557
  ศาลมีคำสั่งอนุญาตให้บริษัท บริหารสินทรัพย์สุขุมวิท จำกัด เข้าสวมสิทธิได้

6. ข้อมูลทั่วไปและข้อมูลสำคัญอื่นๆ

ข้อมูลทั่วไปบริษัทที่ออกหลักทรัพย์

ชื่อบริษัท บริษัท แมกซ์ เมทัล คอร์ปอเรชั่น จำกัด (มหาชน)

(เดิมชื่อ บริษัท อะโกร อินดัสเตรียล แมชชีนเนอรี่ จำกัด (มหาชน)
จดทะเบียนเปลี่ยนชื่อบริษัทเมื่อวันที่ 19 พฤษภาคม 2553)

เลขทะเบียนนิติบุคคล 0107538000282

ลักษณะการประกอบธุรกิจ จำหน่ายผลิตภัณฑ์เหล็ก เหล็กแปรรูปทุกชนิด
และวัสดุอุปกรณ์ที่ใช้สำหรับผลิตภัณฑ์เหล็กและการผลิตเหล็ก

ที่ตั้งสำนักงาน เลขที่ 1077/4-6 อาคารไซมิส ราชครู ชั้น 2 ถนนพหลโยธิน แขวงสามเสนใน
เขตพญาไท กรุงเทพมหานคร 10400

โทรศัพท์ 0-2357-1377-80

โทรสาร 0-2357-1380

Website www.maxmetalcorp.co.th

หลักทรัพย์จดทะเบียน ชื่อย่อ MAX

กลุ่มอุตสาหกรรม สินค้าอุตสาหกรรม

หมวดธุรกิจ เหล็ก (หมวดธุรกิจเดิม วัสดุอุตสาหกรรมและเครื่องจักร และย้ายเข้าหมวดธุรกิจเหล็ก
เมื่อวันที่ 4 มกราคม 2554)

ทุนจดทะเบียน และทุนชำระแล้ว ณ 31 ธันวาคม 2558

ทุนจดทะเบียน 24,976,397,591 บาท บาท แบ่งเป็น หุ้นสามัญ จำนวน 24,976,397,591 หุ้น

ทุนชำระแล้ว 19,833,540,447 บาท แบ่งเป็น หุ้นสามัญ จำนวน 19,833,540,447 หุ้น

มูลค่าที่ตราไว้ หุ้นละ 1 บาท

บุคคลอ้างอิง

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง

เขตดินแดง กรุงเทพมหานคร 10400

โทรศัพท์ 0-2009-9000

โทรสาร 0-2009-9901

ผู้สอบบัญชี บริษัท ซี ดับเบิ้ลยู ดับเบิ้ลยู พี จำกัด

128/151-153 อาคารพญาไทพลาซ่า ชั้น 14

ถนนพญาไท เขตราชเทวี กรุงเทพมหานคร 10400

โทรศัพท์ 0-2214-6466

โทรสาร 0-2214-6067

ผู้ตรวจสอบภายใน บริษัท ออเนสตี้ ออดิท จำกัด

5/362 ถนนอรุณอมรินทร์ 53 แขวงบางยี่ขัน

เขตบางพลัด กรุงเทพมหานคร 10700

โทรศัพท์ 0-2497-5414

โทรสาร 0-2497-5414